يوسف درويش

يوسف موسى يوسف فرج درويش وشهرته يوسف درويش هو محامى وحقوقى و كاتب مصرى من مواليد الوايلى فى العباسيه يوم 2 اكتوبر 1910 و إتوفى سنة 2006 و اشهر إسلامه فى نوفمبر 1947
. بينتمى لعيلة يهودية قرائية مصرية. درس فى المدارس الحكومية لحد سن 12 سنة. دخل مدارس الفرير الابتدائية والثانوية فى الخرنقش لحد سنة 1930. أخد ليسانس حقوق من فرنسا سنة 1934 فى مدرسة التجارة العليا فى تولوز وعادلها بالليسانس المصرى سنة 1944. إنضم للحركة الشيوعية; دراسته الحقوق فى فرنسا. اهتم بالدفاع عن العمال. اعتقلوه كزا مرة. هو سكرتير الجمعية المصرية للاقتصاد السياسى والتشريع. اسس مع زمايل له منظمة طليعة العمال، وبعدها انضم لمنظمة حدتو سنة 1958. بعد حل الحزب الشيوعى المصرى سنة 1965 اسس مع ميشيل كامل منظمة شروق الشيوعية. اسس مع احمد نبيل الهلالى حزب الشعب الاشتراكى سنة 1978. بنته الدكتورة نولة درويش وابنه مجاهد درويش وحفيدته الممثلة المصرية بسمه.

 كتب ترجمها للعربية 
 تاريخ يهود النيل لجاك حسون
 وثائق من واقع الشمال الماركسى الفرنسي
 أوضاع عمال الصناعة الكبيرة فى القاهرة وضواحيها لجان فاليه
170px|thumb|left

 عيلة يوسف درويش 
بينتمى لعيله مصرية ليها وجود بعيد فى مصر ومن اشهر افرادها مراد بك فرج اللى كان محامى للخديو عباس حلمى التانى و هو كاتب وباحث وشاعر، له كتب فى القانون وكتب فى تاريخ الفدائيين وبرضه الموسيقار المعروف داود حسنى.

عيلته كانت بتنتمى لمذهب القرائيين و فى مصر كان عدد القرائيين قريب من نص عددهم فى العالم و كانو مابيعرفوش غير اللغة العربى عشان كده الربانيين بيتعاملو معاهم بتعالى و كان اغلبية القرائيين عايشين فى حارة اليهود والاغنيا فى أحياء الظاهر والعباسيه ومصر الجديده والقرائيين بيصلوا صلا مختلفة عن الربانيين: بيركعوا وبيسجدو.

من رموز القرائيين المعروفين فى التاريخ ابن ميمون و سعديا الفيومى .
75px|center

تصنيف:مواليد 1910
تصنيف:وفيات 2006
تصنيف:يهود مصريين
تصنيف:يهود دخلوا فى الاسلام
تصنيف:محامين مصريين
تصنيف:كتاب مصريين
تصنيف:شيوعيين مصريين
تصنيف:ناس اتعرضوا للتعذيب
تصنيف:يهود ضد الصهيونيه
تصنيف:قاهريين
تصنيف:ناس من العباسيه